b'\n_START_ARTICLE_\nBambang, Taguig\n_START_SECTION_\nKasaysayan\n_START_PARAGRAPH_\nSang-ayon sa alamat, ang pangalang Bambang ay galing sa salitang \xe2\x80\x9cbamban\xe2\x80\x9d o itlog na may malambot na balat. Sang-ayon naman sa kasaysayan, ang nayon ay tinatawag na Bambang sapagka\xe2\x80\x99t ito ay nasa pampang ng Ilog Taguig na dinadaluyan ng tubig buhat sa Laguna de Bay._NEWLINE_Ang mga naninirahan sa Bambang ay mga magsasaka, mangingisda,namamasukan sa mga pagawaan at mga tanggapan, mga tindera at mga taong may sariling negosyo. Nasa Bambang din ang isang patahiang nagbibigay ng hanapbuhay hindi lamang sa mga taga Bambang kundi sa mga taga ibang nayon ng Tagig, Pateros at Pasig._NEWLINE_Sa mga gawaing pananampalataya, ang mga naninirahan sa nayong ito ay lagi na lamang kabalikat. Marami sa kanila ang mga pinuno at mga kasapi ng Word Ministry, Parish Auxiliary, Catholic Women\xe2\x80\x99s League, Knights pf Columbus, Legion of Mary, Diwa ni Santa Ana, Mother Butler\xe2\x80\x99s Guild, St. Anne Parish Choir, at iba pa._NEWLINE_Sa ngayon, ang isang pinag-uukulan ng pansin ng mga tao sa nayon ng Bambang ay ang pagtatatag at pagpapalakas ng Bukluran. Sa pamamagitan nito at ng marami pang mga gawaing pangpananampalataya, makatutulong ang Bambang sa pagtatatag ng isang pamayanang kristiyano.'